ઉત્તર પ્રદેશ મદરેસા બોર્ડના વેબ પોર્ટલ પર પોતાની વિગત નહીં આપનારા લગભગ ૨૩૦૦ મદરેસાઓની માન્યતા રદ થઈ જાય એમ છે. રાજ્યનો લઘુમતી કલ્યાણ વિભાગ એવા મદરેસાઓને બોગસ ગણી લેશે. લઘુમતી કલ્યાણ મંત્રી ચૌધરી લક્ષ્મી નારાયણે જણાવ્યું હતું કે, પ્રદેશમાં ૧૯,૧૦૮ મદરેસાઓ રાજ્ય મદરેસા બોર્ડની માન્યતાપ્રાપ્ત છે. તેમાંથી ૧૬,૮૦૮ મદરેસાઓએ પોર્ટલ પર પોતાની વિગતો ફિડ કરી નથી, જ્યારે ૨૩૦૦ મદરેસાઓએ પોતાની વિગતો આપી નથી. ચૌધરીએ જણાવ્યું હતું કે, મદરેસા બોર્ડના પરીક્ષા ફોર્મ ભરવાની છેલ્લી તારીખ ૧૫ જાન્યુઆરી છે. મતલબ કે આ મહિના બાદ આ મદરેસાઓની માન્યતા રદ કરી દેવાની સંભાવના છે. મદરેસા બોર્ડના રજિસ્ટ્રાર રાહુલ ગુપ્તાએ પણ જણાવ્યું હતું કે, વેબ પોર્ટલ પર જાણકારી ફીડ કરવાની તારીખ વીતી ગઈ છે. મતલબ કે ૨૩૦૦ મદરેસાઓની માન્યતા ખતમ થઈ જશે.